OpenLLM-France/wikimedia huggingface dataset:
# Gerres equulus

Gerres equulus és una espècie de peix pertanyent a la família dels gerrèids.

## Descripció

* Fa 22,4 cm de llargària màxima.

## Hàbitat

És un peix marí, demersal i de clima temperat.

## Distribució geogràfica

Es troba al Pacífic nord-occidental: des del sud de Corea fins al sud del Japó, llevat de les illes Ryukyu.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Iwatsuki, Y., S. Kimura i T. Yoshino, 1999. Redescriptions of Gerres baconensis (Evermann & Seale, 1907), Gerres equulus Temminck & Schlegel, 1844 and Gerres oyena (Forsskål, 1775), included in the "Gerres oyena complex", with notes on other related species (Perciformes: Gerreidae). Ichthyol. Res. 46(4):377-395.
* ↑ Horinouchi, M. i M. Sano, 2000. Food habits of fishes in a Zostera marina bed at Aburatsubo, central Japan. Ichthyol. Res. 47(2):163-173.
* ↑ Inoue, T., Y. Suda i M. Sano, 2005. Food habits of fishes in the surf zone of a sandy beach at Sanrimatsubara, Fukuoka Prefecture, Japan Ichthyol. Res. 52:9-14.
* ↑ Shinohara, G., Y. Sato i K. Matsuura, 2000. Coastal fishes of Ishima Island, Tokushima, Japan. Mem. Nat. Sci. Mus. Tokyo 33:175-186.

## Enllaços externs

* AQUATAB
# Gorgònides

Illes Gorgònides és el nom clàssic (que derivaria del que haurien donat els seus descobridors fenicis) a unes illes de l'oceà Atlàntic, que probablement correspondrien a les modernes illes de Cap Verd. Plini les esmenta i diu que els seus habitants fugien de manera molt ràpida i que el cartaginès Hannó no en va poder atrapar cap. Apareixen igualment al mapa de Ptolemeu.

## Referències

* Thresor de l'histoire des langues de cest univers, per Claude Duret, Pyramus de Candolle
* A General History of Voyages and Travels to the End of the 18th Century, Volum 3, per Robert Kerr
# Gorgyrella

Gorgyrella és un gènere d'aranyes migalomorfes de la família Idiopidae. Es poden trobar a l'Àfrica austral i l'Àfrica oriental.
Van ser descrits per primer cop per William Frederick Purcell l'any 1902.

## Llista d'espècies

Segons The World Spider Catalog 11.5:
* Gorgyrella hirschhorni (Hewitt, 1919)
* Gorgyrella inermis Tucker, 1917
* Gorgyrella namaquensis Purcell, 1902
* Gorgyrella schreineri Purcell, 1903

## Referències

* ↑ Platnick, 2011 : The world spider catalog (American Museum of Natural History).

## Bibliografia

* Purcell, 1902 : New South African trap-door spiders of the family Ctenizidae in the collection of the South African Museum. Transactions of the South African Philosophical Society, vol.11, p.348-382.

## Enllaços externs

* en ION
* Nomenclator Zoologicus
# Gooding

Gooding és una població dels Estats Units a l'estat d'Idaho. Segons el cens del 2000 tenia 3.384 habitants.

## Demografia

Segons el cens del 2000, Gooding tenia 3.384 habitants, 1.304 habitatges, i 842 famílies. La densitat de població era de 946,8 habitants/km².
Dels 1.304 habitatges en un 31,3% hi vivien nens de menys de 18 anys, en un 50,5% hi vivien parelles casades, en un 9,7% dones solteres, i en un 35,4% no eren unitats familiars. En el 31,5% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,7% tenia menys de 18 anys, un 8,3% entre 18 i 24, un 24% entre 25 i 44, un 18,8% de 45 a 60 i un 21,1% 65 anys o més.
L'edat mediana era de 37 anys. Per cada 100 dones de 18 o més anys hi havia 90,4 homes.
La renda mediana per habitatge era de 29.316 $ i la renda mediana per família de 33.309 $. Els homes tenien una renda mediana de 24.688 $ mentre que les dones 16.926 $. La renda per capita de la població era de 13.752 $. Aproximadament el 12,4% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gooding». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Gooding». American Fact Finder. Oficina del Cens dels Estats Units, 12-01-2010.
# Gregarina niphandrodes

Gregarina niphandrodes és un paràsit del tub digestiu o de la cavitat corporal de certs invertebrats. Només té un hoste durant el seu cicle de vida.

## Referències

* ↑ Gregarina niphandrodes may lack both a plastid genome and organelle.

## Bibliografia

* J. Janovy, Jr., M. G. Bolek, J. Detwiler, S. Schwank, A. Knipes, i G. J. Langford «Gregarina niphandrodes (Eugregarinorida: Septatorina): Oocyst Surface Architecture» ( PDF) (en anglès). Journal of Parasitology. American Society of Parasitologists, 93, (3), 2007, p. 714-716 [Consulta: 1r febrer 2012].
# Greg Stokes

Gregory Lewis "Greg" Stokes (New Haven, Connecticut, 5 d'agost de 1963), és un exjugador de bàsquet nord-americà que va jugar 2 temporades a l'NBA. Amb 2.08 metres d'estatura, ho feia en la posició d'aler pivot.

## Carrera esportiva

Va jugar durant quatre temporades amb els Hawkeyes de la Universitat d'Iowa, en les quals va fer una mitjana de 14,7 punts i 6,7 rebots per partit. Va ser convocat per la selecció dels Estats Units per disputar els Jocs Panamericans de 1983 a Caracas, on es va aconseguir la medalla d'or.
Va ser triat en la 33a posició del Draft de l'NBA de 1985 pels Philadelphia 76ers, on va comptar molt poc per al seu entrenador Matt Guokas. Va continuar la seva carrera a Europa, fitxant pel Dietor Bolonya de la lliga italiana, on jugaria dues temporades. La temporada 1988-89 fitxa pel Ram Joventut de la liga ACB, amb el qual només va arribar a disputar 9 partits de lliga, amb una mitjana de 17,8 punts i 6,7 rebots. També va guanyar la Copa Príncep d'Astúries. Va tornar a Itàlia aquesta mateixa temporada per fitxar pel Vismara Cantú.
En 1989 fitxa com a agent lliure pels Sacramento Kings de l'NBA, però seria tallat després de disputar 11 partits. Llavors torna a Itàlia per fitxar pel Glaxo Verona de la Serie A2, on juga una temporada. El 1991 fitxa pels Southern Melbourne Saints de la lliga australiana, per finalitzar la seva carrera en els Skyfork de la CBA de Sioux Falls.

## Referències

* ↑ Greg Stokes jugador a l'ACB
* 1 2 «Giocatori: Greg Stokes» (en italià). LEGA Basket. Arxivat de l'original el 8 de febrer 2012. [Consulta: 24 agost 2018].

## Enllaços externs

* Greg Stokes: Un error caro del Joventut (castellà)
# Gos aixecador

Gos aixecador fa referència a un tipus de gos de caça entrenat per treure a les preses del seu amagatall, principalment aus, trobant-les primer i portant-les des del seu amagatall fins a un lloc on el caçador pugui capturar-la.
Els gossos aixecadors són diferents d'altres tipus de gossos de caça com els gossos de mostra, els qui romanen en el lloc després de localitzar a la presa o els cobradors, que porten a la presa fins al caçador una vegada que aquest ha disparat i la peça està ferida o morta.
Algunes races de gos han estat criades perseguint la seva habilitat per a l'aixecament de preses, com els cockers i altres spaniels, no obstant això, en altres casos s'entrena a altres tipus de gossos de caça per fer la funció d'aixecadors, especialment als cobradors.
La major part dels gossos aixecadors són molt amigables i, per tant, excel·lents companys i mascotes. Els gossos spaniels són especialistes a fer aixecar el vol a les aus, històricament abans que apareguessin les armes de foc, quan eren utilitzats per a la caça amb falcons. En llocs on la caça està amagada és necessari un gos que faci volar a les aus.

## Referències

* ↑ Com triar i entrenar a un gos aixecador Arxivat 2009-02-10 a Wayback Machine. per J. Michael Kelly, Game and Fish Magazine (online)
# BDT

BDT té els següents significats:
* Bibliographie der Troubadours, obra de referència sobre lírica trobadoresca publicada pel filòleg Alfred Pillet
* The Best Damn Thing, àlbum musical de la cantant canadenca Avril Lavigne
* BDT també és el codi ISO 4217 de la taka, moneda oficial de Bangladesh
* BDT també és el codi de la UCI del Bissell Development, equip ciclista dels Estats Units
# Jesús Urríos Pérez

Jesús Urríos Pérez (la Vila Joiosa, 18 de febrer de 1880 - setembre de 1936) fou un polític valencià, diputat a les Corts Espanyoles durant la restauració borbònica.

## Biografia

Inicialment fou el cap del sector romanonista del Partit Liberal a la Vila Joiosa, però la seva candidatura fou derrotada per la de José Jorro Miranda a les eleccions generals espanyoles de 1914. Després aquest el va convèncer perquès es passés al Partit Conservador, amb el qual fou elegit diputat pel districte d'Oriola a les eleccions generals espanyoles de 1920. Quan es proclamà la Segona República Espanyola es va unir al partit de Niceto Alcalá Zamora, però el 1935 el deixà per unir-se al Partit Republicà Independent de Joaquín Chapaprieta Torregrosa. Quan esclatà la guerra civil espanyola fou detingut a València, dut a la Vila Joiosa i assassinat al Mascarat el setembre de 1936 amb el seu germà Ricardo.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.556. ISBN 9788495484802.
* Fitxa del Congrés dels Diputats
# Un príncep per a...

Un príncep per a... és un programa de televisió espanyol produït per Mediaset Espanya en col·laboració amb Eyeworks Cuatro Cabezas per al canal Cuatro. El format està presentat per Luján Argüelles. Al programa, un grup d'homes de diferents perfils havien d'intentar conquerir el cor d'una « princesa ». La seva estrena es va produir el 12 de maig de 2013 a horari de màxima audiència i la seva primera protagonista va ser Corina Randazzo.
El 9 de juliol de 2013, el mateix dia en què finalitzava la primera temporada d'aquest espai, el canal Cuatro va anunciar la renovació per una nova entrega d'episodis i, a més, va confirmar que seria amb una altra protagonista anomenada Laura Parejo. L'estrena de la segona temporada es va produir el dijous 3 d'abril de 2014 les 22:30 hores.
A l'Estiu de 2015, es dona llum verda a una tercera temporada del format en que estarà protagonitzat per tres protagonistes i que té previst la seva estrena a principis de 2016 i serà gravat a Marbella .

## Mecànica

Vint-i-quatre aspirants de tota mena de perfils i condició, dividits en quatre grups de sis persones cadascun -guapos, simpàtics, ' nerds ' i únics- intentaran impressionar a les protagonistes del conte, a la recerca de l'amor.
Cada aspirant conviurà amb els companys del seu grup durant tot el programa i hauran de passar tota mena de proves i cites per poder conquistar la seva jove princesa.

## Localització

Durant la primera temporada, el programa es va desenvolupar a l'illa de Tenerife. En Jardins de Franchy es realitzava la gravació, i en Finca Saroga el lloc on els participants es van allotjar. S'inclouen diverses platges i té un paisatge molt variat que facilita la realització de les cites i el xou.
En la segona edició del programa, la destinació escollida per realitzar els enregistraments va ser l'illa de Madeira (Portugal). L'equip va gravar tot el programa en un poble gairebé de conte .
En la tercera edició del programa, la destinació escollida per realitzar els enregistraments seran a Marbella .

## Producció

Els membres de l'equip tècnic d'Eyeworks Espanya van confessar que « a Corina la trobem i vam descobrir en una discoteca de Màlaga ». La jove, per la seva banda, va explicar que « mai em vaig esperar ser protagonista d'un programa. Mai em va cridar l'atenció ». A més va recalcar que «l'equip em va convèncer i vaig anar directa al càsting ». Quant a la producció de l'espai, els enregistraments van tenir lloc a Tenerife entre els mesos de març i abril .
Edie Walter, director general de la companyia Eyeworks Espanya, va explicar en la roda de presentació d'Un príncep per Corina el 9 de maig de 2013, que en aquest format «s'ha utilitzat el mateix equip que Qui vol casar-se amb el meu fill ? i agraïm a Quatre seva confiança ». D'altra banda, ha comentat que « és un programa de nova generació en què es buscarà l'amor veritable amb molt d'humor [ ... ] Volem sortir-nos dels datings habituals, perquè en altres espais només veiem a nois guapos » .
# Iași Open

El Torneig de Iași, conegut oficialment com a UniCredit Iași Open, és una competició tennística professional que es disputa sobre terra batuda al Baza Sportiva Ciric, Iași, Romania. Pertany a la categoria WTA 250 del circuit WTA femení.
El torneig es va crear l'any 2020 però dins el circuit ATP Challenger Tour masculí, l'any 2022 es va incorporar en el circuit femení dins la categoria WTA 125, i el 2024 va promocioanr a la categoria WTA 250.

## Palmarès
### Individual femení

| Any | Campiona | Finalista | Resultat |
| WTA 250 ||||
| 2024 | Mirra Andreeva | Elina Avanesyan | 5−7, 7−5, 4−0, retirada |
| WTA 125K ||||
| 2023 | Ana Bogdan | Irina-Camelia Begu | 6−2, 6−3 |
| 2022 | Ana Bogdan | Panna Udvardy | 6−2, 3−6, 6−1 |

### Dobles femenins

| Any | Campiones | Finalistes | Resultat |
| WTA 250 ||||
| 2024 | Anna Danilina Irina Khromacheva | Alexandra Panova Iana Sízikova | 6−4, 6−2 |
| WTA 125K ||||
| 2023 | Veronika Erjavec Dalila Jakupović | Irina Bara Monica Niculescu | 6−4, 6−4 |
| 2022 | Darya Astakhova Andreea Roșca | Réka Luca Jani Panna Udvardy | 7−5, 5−7, [10−7] |

## Referències

* ↑ «Tennis - ATP & WTA Calendar: Atlanta, Umag, Kitzbühel, Iasi, Prague... Discover this week's tournaments and our favorites!» (en anglès). SportyTrader.com, 22-07-2024. [Consulta: 15 agost 2024].

## Enllaços externs

* Lloc web oficial (romanès) (anglès)
* Perfil del torneig a la WTA (anglès)
# Binsfeld (Luxemburg)

Binsfeld (en luxemburguès: Bënzelt; en alemany: Binsfeld) és una vila de la comuna de Weiswampach, situada al districte de Diekirch del cantó de Clervaux. Està a uns 57 km de distància de la ciutat de Luxemburg.

## Història

La descoberta d'un ampli camp de tombes romanes a la dècada de 1970 va confirmar colònies romanes a la vila de Binsfeld. Els artefactes de les tombes es poden veure al Museu d'Història de la Ciutat de Luxemburg.

## Referències

* ↑ «Binsfeld». [Consulta: 23 setembre 2015].
# Cantó de Soissons-Nord

El cantó de Soissons-Nord és un cantó francès del departament de l'Aisne, situat al districte de Soissons. Té 11 municipis i el cap és Soissons.

## Municipis

* Chavigny
* Crouy
* Cuffies
* Juvigny
* Leury
* Pasly
* Pommiers
* Soissons (part)
* Vauxrezis
* Venizel
* Villeneuve-Saint-Germain

## Història

Llista dels consellers generals successius :
| Data d'elecció | Identitat | Partit |
| 1973-1976 | François Duchâtel | CD |
| 1976-2004 | Guy Fourcade | PS |
| 2004- | Patrick Day | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | 22.268 | 21.845 | 21.816 |
| A partir de 1990: Població sense dobles comptes |||||||
# Gorókhovo

Gorókhovo (en rus: Горохово) és un poble de l'óblast de Vladímir, a Rússia, segons el cens del 2010 tenia 39 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Jijel

«Jijel» té aquests significats:
* Jijel és el nom d'una ciutat d'Algèria coneguda antigament en català com a Gíger i en àrab transliterat al francès com a Djidjelli
* Província de Jijel a Algèria.
# Underworld: El despertar

Underworld: El despertar (Underworld: Awakening en anglès) és una pel·lícula americana de ciència-ficció on es narra una guerra entre vampirs i homes llops. Va ser estrenada el 20 de gener del 2012. Ha estat dirigida per Måns Mårlind i Björn Stein. És la quarta pel·lícula de la saga Underworld.
La pel·lícula ha estat doblada al català.

## Repartiment i Doblatge

| Actor | Personatge | Doblatge |
| Kate Beckinsale | Selene | Victòria Pagès |
| Stephen Rea | Dr. Jacob Lane | Joan Massotkleiner |
| Michael Eary | Inspector Sebastian | José Luis Mediavilla |
| Theo James | David | José Posada |
| India Eisley | Eve | Desconegut |
| Sandrine Holt | Lida | Maria del Mar Tamarit |
| Charles Dance | Thomas | Jaume Comas |
| Kris Holden-Ried | Quint | Toni Mora |
| Jacob Blair | Oficial Kolb | Claudi Domingo |
| Catlin Adams | Olivia | Rosa Guillén |
Scott Speedman, va confirmar en una entrevista a "Xoc Till You Drop" que no estava disposat a repetir el seu paper com a Michael Corvin. Com a conseqüència, el seu personatge està ausent durant pràcticament tota la trama, el seu personatge va ser interpretat per un doble en les breus escenes on apareix.

## Producció

| « | "És com posar-te el teu vestit de noces, o el teu uniforme d'escola, és com una sensació de viatjar en el temps." | » |
| — Kate Beckinsale, sobre el seu retorn com a Selene |||
La filmació va començar al març de 2011 a la Universitat Simon Fraser, Vancouver, Canadà. Aquesta és la primera pel·lícula de la franquícia a ser filmada en format 3D.

## Referències

* ↑ «Underworld 4: El despertar». Underworld 4: El despertar. [Consulta: 13 agost 2020].
* ↑ Eldoblatge.com(català)
* ↑ «Is Scott Speedman Back for Underworld Awakening?». ShockTillYouDrop.com. Arxivat de l'original el 20 de juny de 2012. [Consulta: 30 agost 2011].
* ↑ «CCI | Underworld: Awakening Stakes Out New Territory « Spinoff Online – TV, Film and Entertainment News Daily». Spinoff.comicbookresources.com, 10-08-2011. Arxivat de l'original el 2012-04-15. [Consulta: 30 agost 2011].

## Enllaços externs

* Underworld: El despertar - Lloc web oficial
* Underworld: Awakening a Internet Movie Database (anglès)
# Underworld: Evolution

Underworld: Evolution és una pel·lícula de 2006 dirigiada per Len Wiseman, narra els esdeveniments immediatament posteriors a la mort de Viktor, rei dels vampirs, i la persecució de Selene i Michael, ara convertit en l'híbrid vampir-home llop. El despertar de Marcus, últim dels tres grans vampirs, desencadena la recerca del seu germà i primer home llop: William Corvinus. És la segona pel·lícula de la tetralogia d'Underworld.
La pel·lícula ha estat doblada al català i va ser emesa per primera vegada per a TV3 el 6 d'agost de 2006. També ha estat doblada al valencià per a À Punt.
La pel·lícula va sortir a la venda en DVD el 6 de juny de 2006.

## Repartiment i Doblatge

| Actor | Personatge | Doblatge |
| Kate Beckinsale | Selene | Victòria Pagès |
| Scott Speedman | Michael Corvin | Eduard Itchart |
| Derek Jacobi | Alexander Corvinus | Josep Maria Ullod |
| Shane Brolly | Kraven | Ramon Canals |
| Bill Nighy | Viktor | Jordi Royo |
| Steven Mackintosh | Andras Tanis | José Posada |
| Zita Gorog | Amelia | Meritxell Ané |
| John Mann | Samuel | Alfonso Vallés |
| Michael Sheen | Lucian | Francesc Belda |

## Referències

* ↑ «Underworld: Evolution». Underworld: Evolution. [Consulta: 10 agost 2020].
* ↑ Arnold, Thomas. «Blu-ray Titles Pushed Back to June», 03-05-2006. Arxivat de l'original el 17 de maig 2006. [Consulta: 28 setembre 2019].
* ↑ Eldoblatge.com(català)
# Una casa in bilico

Una casa in bilico és una pel·lícula de 1986 dirigida per Antonietta De Lillo i Giorgio Magliulo.

## Trama

Giovanni és un dona dona que estima la vida. En Teo és un vell company d'escola i un meticulós col·leccionista de rellotges, mentre que la Maria és una enamorada de la seva joventut, sempre disposada a ajudar els seus compatriotes emigrats a Itàlia. Un dia els tres hereten un apartament a Roma: aquesta convivència casual, després d'un inici fastidiós, aporta una nova energia a la vida dels tres. Però la mort sobtada d'un d'ells els enfronta amb una opció: cancel·lar aquesta experiència i tornar a entrar en la grisor del seu propi destí o continuar el camí empres cap a un futur junts.

## Repartiment

* Marina Vlady : Maria
* Riccardo Cucciolla : Teodoro, dit « Teo »
* Luigi Pistilli : Giovanni
* Stefania Graziosi : Sonia
* Daniela Igliozzi : Gloria
* Armando Bandini : Tonino

## Premis

Als Nastri d'argento 1987 fou nominada al Nastro d'Argento a la millor direcció novell, i als premis David di Donatello 1987 fou nominada al David di Donatello al millor director novell

## Referències

* ↑ «Una casa in bilico». cinematografo.it. [Consulta: 27 setembre 2021].
* ↑ Una casa in bilico a comingsoon.it
* ↑ premis David di Donatello 1987 a mymovies.it
# Ib

Ib (en rus: Ыб) és un poble de la República de Komi, a Rússia, segons el cens del 2010 tenia 7 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Casa Alsina

Casa Alsina és un habitatge del municipi de Cardedeu (Vallès Oriental) inclòs en l'Inventari del Patrimoni Arquitectònic de Catalunya.

## Descripció

És un edifici d'habitatge entre mitgeres de façana plana acabada en balustrada. És de composició simètrica amb planta baixa i dues plantes amb obertures amb llinda plana i balcons i finestres reixades a la planta baixa. Entre les finestres del primer pis hi ha dos rombes amb la inscripció: "Any 1901". A la planta baixa destaca el reixat de les finestres amb tema vegetal. El llenguatge formal del conjunt és neoclàssic.

## Referències

* ↑ «Casa Alsina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Greg Woodard

Greg Woodard (Nova York, 1 de gener de 1970) és un exjugador de basquetbol estatunidenc, que mesurava 1,98 metres d'alçària i jugava en la posició d'aler.
Es va formar com a jugador a l'institut McQuaide Jesuit de Rochester, al seu Nova York natal, i el 1988 entra a formar part de la Universitat de Villanova, disputant amb ells la NCAA. Hi va jugar fins al 1992 quan, tot i no ser triat en el draft, participa en el campus de pretemporada de l'NBA amb els New York Knicks. En el mes d'octubre d'aquell mateix any és contractat pel Ferrys Llíria de la lliga ACB, per substituir el lesionat Scott Roth. Jugaria un total de 9 partits, amb una mitjana de 16 punts per partit. El 1993 juga al Valence de la lliga francesa, i la temporada 94-95 torna a la lliga espanyola contractat pel 7up Joventut. Woodard va ser tallat durant la pretemporada sense disputar cap partit oficial, i creua l'Atlàntic per jugar amb l'Atlético Santa Paula Gálvez la lliga argentina, substituint Eric Monroe. Un cop acabada la temporada a l'Argentina se'n va tornar a Rochester i va completar un grau superior en administració d'empreses, treballant a partir de llavors en el món de les inversions en grans corporacions.

## Referències

* ↑ «Greg Woodard Europe Stats» (en anglès). Basketball Reference. [Consulta: 14 octubre 2018].
* ↑ Greg Woodard jugador a l'ACB
* ↑ Ortiz Pérez, Javier «Greg Woodard: ‘Temporero’ en Lliria, descartado en Badalona... y experto inversor» (en castellà). Endesa Basket Lover, 03-11-2016 [Consulta: 14 octubre 2018].